

VENDÉGTÁJÉKOZTATÓ

Isten hozta a Körösvölgy panzióban!

**Érkezési idő: 14,00 órától
Távozási idő: 10,00 óráig**

Amennyiben később érkezne, kérjük, jelezze felénk **+36 20 543 3976** telefonszámon.
Amennyiben nem rendelkezik előzetes foglalással a vendég úgy bejelentkezéskor azonnal fizetéssel foglalhatja el a szobát.
Vendégeink részére lehetőséget biztosítunk korai érkezésre és késői távozásra telítettség függvényében is, ami külön térítés ellenében lehetséges.
A bejelentőlapot kérjük, pontosan kitölteni, hogy az önkormányzat idegenforgalmi adóra vonatkozó előírásainak eleget tudjunk tenni.

Korai kijelentkezés esetén kérjük, hogy az elutazás előtti napon a számlát szíveskedjen kiegyenlíteni a recepción.

**Látogatók**
Látogató fogadási szándékát kérjük, jelezze előre a recepción.

A szobákban csak a bejelentkezett szállóvendégeink tartózkodhatnak. Kérjük, hogy privát vendégeit a szálloda teraszán, vagy a közösségi helyiségekben fogadja.

**Kulcs**
Szállodánkból való kijelentkezéskor, elutazáskor kérjük, hogy a szoba kulcsait a recepción leadni szíveskedjenek. Kulcs elvesztése esetén a vendég köteles megfizetni annak árát.
Pótkulcs kaució ellenében a recepción igényelhető.

**Recepció**
9,00 és 18, 00 óra között biztosítunk recepciós szolgálatot.

**Ki- és bejárás menete**
A vendégek részére saját szobakulcsot biztosítunk, melyet bármely időpontban tudnak használni. A dupla üveges bejárat 6,00 és 21,00 óra között folyamatos nyitva tartassál működik. Ettől eltérő távozást és érkezést előre szükséges a szolgálatban lévő személyzettel egyeztetni.

**Fizetési módok**
A fizetés történhet készpénzzel (HUF és EURO), hitelkártyával, előreutalással (Elfogadunk: VISA, Eurocard, Mastercard, Maestro, Amex OTP kártyát).



Számlaigényét kérjük, előre jelezni szíveskedjenek!

**Internet**
Szélessávú internet elérhető a panzió minden helyiségében.

**Televízió**
A szobákban, valamint a bejárati közösségi helyiségben elhelyezett TV előre programozott csatornák foghatók.

**Étkezés**
A panzió büféreggelit biztosít vendégeinek. Egyéb éttermi szolgáltatást is (ebéd, vacsora) igénybe lehet venni. Erre vonatkozó igényeket szolgáltatást megelőző nap 10,00 óráig jelezni szükséges. Az étteremből tilos ételt kivinni (előzetes egyeztetés alapján, külön térítés ellenében van elvitelre, csomagolásra lehetőség).
Reggeliztetés 7,00 – 10,00 óra között, svédasztalos formában történik.

Ebéd 12,00 – 14,00 óra között vehető igénybe.

Vacsora 17,00 - 18,30 óra között vehető igénybe.

**Gyermekágy**
A recepción 2 éves korig térítésmentesen igényelhető. Panziónk gyermekbarát, ezért a kisgyermekekkel érkező családok részére, különféle felszereléseket tudunk biztosítani (fürdető kád, etetőszék).
Felhívjuk a szülők figyelmét – a gyermekek biztonsága érdekében – a fokozott szülői felügyeletre! Gyermek által okozott kárt a szülő köteles megtéríteni!

**Éjszakai pihenés**
Kérjük, hogy 22 óra után, a vendégek nyugalmának megőrzése érdekében a zajos tevékenységtől tartózkodjanak.

**Értékmegőrzés**
A szobában tartott értékekért a panzió felelősséget nem vállal.
A recepción központi széf ingyenesen vehető igénybe.

**Varrókészlet**
Varrókészlet a recepción igényelhető.

**Szobaszolgálat**
A recepción igényelhető extra takaró-pléd, kis párna, nagy párna.

**Takarítás**
Panziónkban napi takarítás 11,00-15,00 óra között történik. Amennyiben Ön nem kér takarítást, úgy kérjük, a recepción jelezze azt.

**Hajszárító**
A panzió recepciójánál lehetőség van hajszárító igénylésére.

**Törölköző**
A törölközőket az energia megtakarításra való tekintettel 3 nap után, a fürdőszoba padlójára ledobott törölközőket automatikusan cseréljük. A törölközők napi cseréje külön kérésre, díjazás ellenében lehetséges.

**Ágyneműcsere**
Hetente 1-2 alkalommal cseréljük az ágyneműhuzatokat. Napi cserére külön térítés ellenében lehetséges. Amennyiben a tisztasággal vagy egyéb problémával kapcsolatosan hibát észlel, kérjük, azonnal jelezze recepciónkon, hogy az Önök kényelme érdekében mielőbb tudjuk orvosolni és elhárítani a hibát, illetve hiányosságot.

**Háziállatok**
Panziónkba kis állatok nem hozhatók!

**Boríték levélpapír, íróeszköz, jegyzettömb**
Vendégeinknek kérésre biztosítunk. Forduljon a recepcióhoz.

**Cipőápolás**
A recepción igényelhetők cipőtisztító eszközök.

**Fűtés, hűtés**
Az épület Fan Coil rendszerben működik, így szobánként szabályozhatók akár fűtés, akár légkondicionálás szükséges. A készülék bezárt nyílászárók mellett üzemeltethető. A szobából való távozás esetén kérjük, kikapcsolt állapotban hagyni.

**Parkolás**
Kamerával megfigyelt parkolónkban, illetve az udvarban lehetséges. Parkolásnál ügyeljenek a parkolóhelyek minél jobb kihasználására.

**Kamera rendszer**
Vendégeink biztonsága érdekében épületünk közösségi tereiben, folyósokon, továbbá a parkolók, a külső utcafrontokon, valamint az épület hátsó zárt udvarában kamera rendszer működik.

**Kerékpár**
Külön térítés ellenében bérlési igényét a recepción jelezze.

**Károkozás**
Kérjük, vigyázzanak a panzió berendezéseire, tárgyainak épségére, azokat rendeltetésszerűen használják.
A dekorációs célt szolgáló tárgyakat kérjük, ne vegyék el a helyükről. Szándékosan vagy gondatlan károkozás esetén a károkozó személy kártérítési felelősséggel tartozik, melyről írásos feljegyzés készül.

**Műszaki szolgáltatás**
Amennyiben a szobában műszaki hibát észlel, kérjük, a recepción jelezze!

**Talált tárgyak**
Talált tárgyakkal kapcsolatban a recepción lehet érdeklődni.

**Fénymásolás, nyomtatás**
A recepción vehető igénybe. Kérjük ott tájékozódjon a feltételekről.

**Tűzjelző**
Panziónkban porral oltó készülékek kerültek elhelyezésre minden épületszinten.
Minden helyiség rendelkezik füstjelzővel, ezért fokozott figyelmet kérünk a szoróanyagok használatánál (például, hajlakk, parfüm).
Tűz esetén kérjük, hogy a szobaajtó belső oldalán kifüggesztett menekülési útvonal szerint keresse meg a legközelebbi vészkijáratot, és mielőbb hagyja el a szálló épületét!

Védjük együtt környezetünket
Kérjük, hogy csak annyi energiát és vizet használjon, amennyi komfortérzetéhez szükséges.

**Vendég észrevétel**
Kérjük, minden észrevételét jelezze felénk, mert ezzel segíti munkánkat. Észrevételeit közölheti személyesen a recepción, e-mailben. Minden észrevételt köszönünk.
Amennyiben negatív észrevétele van kérjük, azt mielőbb jelezze felénk még a panzióban tartózkodáskor, hogy mielőbb tudjuk orvosolni a kellemetlenséget.
A szálló rendelkezik [Panaszkezelési szabályzat](https://paradislife.com/informaciok-vendegeinknek/panaszkezelesi-szabalyzat/)tal.

**Bankautomata**
Panzióhoz legközelebb eső bank automata a Gyulai úti OTP Bank.

**Csomagmegőrzés**
Recepciónk mellett, privát helyiségben biztonságos csomag-megőrző szolgáltatást nyújtunk érkező és távozó vendégeink részére.

**Dohányzás**
A panzió épületben, szobáiban tilos a dohányzás!
Dohányozni kizárólag az arra kijelölt helyeken lehetséges. Tilos helyen történő dohányzás, károkozás anyagi felelősséggel jár.

**Elsősegély**
Panziónk recepcióján elsősegély készlet található, amely segítséget nyújt a sérülések gyors ellátása érdekében. Amennyiben a probléma tartósan fennáll és a fájdalom nem szűnik, úgy kérje recepciónk segítségét.

**Segélyhívó**
112 (Mentő, tűzoltó, rendőrség)

**Elektromos áram**
Szállónk elektromos hálózata 220 V/50Hz működik.

**Látnivalók, programok**
Információt a recepción kaphatnak.

**Jó pihenést és kellemes időtöltést kíván a Körösvölgy panzió személyzete**